
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.4c-19/77/03.06.2021
PLx nr.209/2021
AVIZ
asupra proiectului de Lege pentru aprobarea Ordonanţei de urgenţã a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice


În conformitate cu prevederile art.94 și 115 alin.(3) din Regulamentul Camerei Deputaţilor, republicat, Biroul permanent a trimis, Comisiei pentru tehnologia informației şi comunicaţiilor, spre avizare, în procedură de urgență, proiectul de Lege pentru aprobarea Ordonanţei de urgenţă a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice (PLx nr.209/2021).

Consiliul Legislativ a avizat favorabil proiectul de ordonanță de urgență, cu observații și propuneri, conform avizului nr.238/21.04.2021.

Senatul a adoptat proiectul de lege în data de 17.05.2021.

 Proiectul de lege are ca obiect de reglementare asigurarea infrastructurii optime de funcționare a serviciilor comunitare integrate din comunitățile marginalizate, în acest sens instituindu-se derogarea de la prevederile art.47 alin.(6) din Legea nr.500/2002, în sensul autorizării Ministerului Muncii și Protecției Sociale ca, în cadrul proiectului „Creșterea capacității MMPS de coordonare metodologică a SPAS-urilor în vederea îndeplinirii atribuțiilor și obligațiilor legale pe domeniul serviciilor sociale și a creșterii calității serviciilor oferite cetățenilorˮ, să cuprindă în listele de investiții și să achiziționeze în conformitate cu prevederile Legii nr.98/2016, documentații tehnico-economice aferente obiectivelor de investiții destinate centrelor comunitare integrate și aparținând celor 139 de unități administrativ-teritoriale marginalizate eligibile.

Prin conținutul său normativ, inițiativa legislativă face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informației și comunicațiilor au dezbătut proiectul de lege și au hotărât, cu unanimitate de voturi avizarea favorabilă a acestuia.                                                     
PREŞEDINTE,  

Ioan Sabin Sărmaș

